**REGLER FOR ELEVER PÅ 1.–4. TRINN OM BRUK AV DIGITALT UTSTYR, PROGRAMVARE OG INTERNETT**

**Informasjon til foreldre**

* Det finnes nettsider som dubestemmer.no, slettmeg.no og barnevakten.no som kan

gi hjelp og veiledning.

* Ved mistanke om lovbrudd kan skolen lese og eventuelt fjerne det klassen og

eleven har lagret på skolens datamaskiner og skytjenester.

* Aktivitet i skolens datanettverk og datamaskiner kan bli loggført, og data kan

spores tilbake til den som har produsert dem.

* Det finnes alltid en viss risiko for at data som lagres lokalt eller på nettet, kan

komme på avveie, og det skal derfor ikke lagres sensitive opplysninger på

kommunens digitale enheter og nett.

* Bergensskolen følger Datatilsynets regler om offentliggjøring av bilder på nett, og

bilder av elever under 15 år skal være godkjent av foreldrene før en eventuell publisering.

**Elevene:**

**Jeg skal**

- ta vare på skolens digitale utstyr og program

- holde passordet mitt for meg selv

- gi beskjed til skolen og lage et nytt passord dersom andre får vite passordet mitt

- alltid oppgi kilder hvis jeg bruker andre sine bilder, tekster, lydopptak eller filmer

- gi beskjed til en voksen hjemme eller på skolen hvis det dukker opp noe som er

ulovlig, skummelt eller ekkelt på internett

**Jeg skal ikke**

- mobbe eller komme med stygge kommentarer på nettet

- ta eller dele bilder eller film av andre uten å ha fått lov

- bestille noe med skolens datautstyr

- søke etter, skrive ut, sette bokmerke ved, lagre eller sende ulovlig, ekkelt eller

skummelt innhold

Jeg skal følge skolens regler for håndtering og riktig bruk av digitalt utstyr. Jeg vet at dersom jeg ikke følger disse reglene, kan jeg bli fratatt tilgang til skolens digitale utstyr, program og internettbaserte tjenester i en periode.

Lene Hundvin

Rektor Seljedalen skole